વર્ષ ૨૦૧૪થી ૨૦૧૭ની વાત કરવામાં આવે તો દુનિયાભરમાં લગભગ ૧૬૮ ટેસ્ટ મેચ રમાઈ હતી, જેમાંથી ૧૪૦ ટેસ્ટ મેચમાં હાર-જીતનાં પરિણામ આવ્યાં હતાં. આ આંકડાને જોઈને એવું લાગી રહ્યું છે કે જાણે ટેસ્ટ ક્રિકેટ ફેરફારના તબક્કામાં છે. આથી દર્શકોમાં ક્રેઝ વધવો એ સમજી શકાય તેવી વાત છે. ટેસ્ટ ક્રિકેટને લઈને આઇસીસીએ પણ આ દરમિયાન ઘણાં પગલાં ભર્યાં છે. ટેસ્ટ મેચને રોમાંચક બનાવવા માટે આઇસીસીએ ડે નાઇટ ટેસ્ટ મેચનું આયોજન પણ શરૂ કરી દીધું છે. આઇસીસી હવે ટેસ્ટ લીગ પણ યોજવાની છે, જેનાથી નિશ્ચિત રીતે દર્શકોનો ક્રેઝ વધી જશે.